**7*-*րդկրթականհարթակ**

**18-րդ շաբաթ**

**Դասասկզբյան հարց ու պատասխան աշակերտների հետ**

* **Դասը սկսել դպրոցի ուխտով։** *Անհրաժեշտության դեպքում ուխտի տեքստը նորից մեկնաբանել։*

**Գրականություն –Հովհաննես Թումանյան «Քառյակներ»**

* Կարդալ հանձնարարված քառյակները, մեկնաբանել։
* Անգիր հանձնարարված 2 քառյակների արտասանություն

**Բառագիտություն**-

* Վերհիշել հետևյալ բառերի հոմանիշներ
  + դարդ-ցավ
  + ձեն ածել-ձայն տալ
  + մաքի- ոչխար
  + հավք-թռչուն
  + անհոգ-անդարդ
  + զարմանալ-ապշել
  + շռայլ-առատաձեռն
* Վերհիշել հետևյալ բառերի հականիշները
  + դարդ-ուրախություն
  + անհոգ-հոգցաշատ
  + շռայլ-ժլատ
  + միանալ-բաժանվել
  + մեծահոգի-նեղսիրտ

**Մշակույթ «Քառյակ»։ Պատասխանել հետևյալ հարցերին։**

* Ի՞նչ է քառյակը։ Ե՞րբ է առաջացել քառյակը։
* Որտե՞ղ է տարածված եղել։
* Ո՞վ է հայ գրականության մեջ հայտնի իր քառյակներով:

**Նոր դաս**

* **Գրականություն – «Մայրը», Հովհաննես Թումանյան**
* **Բառագիտություն** – Թեմատիկ բառերի բացատրություն, թեմատիկ հոմանիշներ, հականիշներ, ուղղագրական բառեր
* **Հայոց լեզու** – Ձայնավորների ուղղագրություն։ **Է-Ե** ձայնավորների ուղղագրությունն ու ուղղախոսությունը
* **Մշակույթ –** Պատմվածք

**Գրականություն – «Մայրը», Հովհաննես Թումանյան**

Մի գարնան իրիկուն դռանը նստած զրույց էինք անում, երբ այս դեպքը պատահեց։ Էս դեպքից հետո ես չեմ մոռանում էն գարնան իրիկունը: Ծիծեռնակը բույն էր շինել մեր սրահի ***օճորքում։*** Ամեն տարի աշնանը գնում էր, գարնանը ետ գալի, ու նրա բունը միշտ կպած էր մեր սրահի օճորքին:

Ե՛վ գարունն էր բացվում, և՛ մեր սրտերն էին բացվում, հենց որ նա իր զվարթ ճիչով հայտնվում էր մեր գյուղում ու մեր կտուրի տակ: Եվ ի՜նչ քաղցր էր, երբ առավոտները նա ծլվլում էր մեր ***երդիկին***  կամ երբ իրիկնապահերին իր ընկերների հետ շարժվում էին մի երկար ձողի վրա ու ,,կարդում իրիկնաժամը:

Եվ ահա նորից գարնան հետ վերադարձել էր իր բունը։ Ձու էր ածել, ճուտ էր հանել ու ամբողջ օրը ուրախ ճչալով թռչում, կերակուր էր բերում իր ճուտերին:

Էն իրիկունն էլ, որ ասում եմ, եկավ, կտցում կերակուր բերավ ճուտերի համար։ Ճուտերը ծվծվալով բնից դուրս հանեցին դեղին կտուցները: Էդ ժամանակ, ինչպես եղավ, նրանցից մինը, գուցե ամենից անզգուշը կամ ամենից սովածը, շտապեց, ավելի դուրս ձգվեց բնից ու ընկավ ներքև: Մայրը ճչաց ու ցած թռավ ճուտի ետևից։ Բայց հենց էդ վայրկյանին, որտեղից որ է, դուրս պրծավ մեր կատուն, վեր թռցրեց փոքրիկ ճուտը:

— Փի՛շտ, փի՛շտ, — վեր թռանք ամենքս, իսկ ծիծեռնակը սուր ծղրտալով ընկավ կատվի ետևից՝ նրա շուրջը թրթռալով կտցահարելով, բայց չեղավ։ Կատուն փախավ մտավ ամբարի տակը։ Եվ այս ամենն այնպես արագ կատարվեց, որ անկարելի էր մի բան անել:

Ծիծեռնակը դեռ ծղրտալով պտտում էր ամբարի շուրջը, իսկ մենք՝ երեխաներս, մի-մի փայտ առած պտտում էինք ամբարի տակը, մինչև կատուն դուրս եկավ ու փախավ դեպի ***մարագը,*** դունչը լիզելով:

Ծիծեռնակը դատարկ կատվին որ տեսավ, մի զիլ ծղրտաց ու թռավ, իջավ դիմացի ծառի ճյուղին։ Այնտեղ լուռ վեր եկավ։ Մին էլ տեսանք՝ հանկարծ ցած ընկավ մի քարի կտորի նման։ Վազեցինք, տեսանք՝ մեռած, ընկած է ծառի տակին:

Մի գարնան իրիկուն էր, որ այս դեպքը պատահեց։ Շատ տարիներ են անցել, բայց ես չեմ մոռանում այն գարնան իրիկունը, երբ ես առաջին անգամ իմացա, որ ծիծեռնակի մայրն էլ մայր է, ու սիրտն էլ սիրտ է, ինչպես մերը:

**Հարցեր և առաջադրանքներ**

* Կարդալ, քննարկել, վերլուծել կերպարները։
* Նախապատրաստել նյութը վերաշարադրելու և պատմելու։
* Ներկայացնել ստեղծագործության սյուժեն և բովանդակությունը։

**Կարդացե՛ք ստեղծագործությունը և կատարե՛ք  ա  և բ  առաջադրանքները.**

ա) Ձեզ համոզում են կամ չեն համոզում տրված մտքերը։ Ձեր պատասխանները հիմնավորե՛ք

* Հիմնավորված չէ հետևյալ տեսարանի հնարավորությունը. *«Ծիծեռնակը դատարկ կատվին որ տեսավ, մի զիլ ծղրտաց ու թռավ, իջավ դիմացի ծառի ճյուղին։ Այնտեղ լուռ վեր եկավ։ Մին էլ տեսանք՝ հանկարծ ցած ընկավ մի քարի կտորի նման։ Վազեցինք, տեսանք ՝ մեռած, ընկած է ծառի տակին*»։
* Պատմվածքը կառուցված է հուզական հիմքի վրա, ոչ թե իրական գործողությունների:
* Այս տեսարանը հենված է պատահականության սկզբունքի վրա և համոզիչ չէ. «*Հենց էդ վայրկյանին, որտեղից որ է, դուրս պրծավ մեր կատուն, վեր թռցրեց փոքրիկ ճուտը»։*
* Պատմող հերոսի առկայությունը հիմնավորված չէ։ Դա ոչինչ չի տալիս պատմվածքին:

  բ) Կատարել հանձնարարությունն ու պատասխանել հետևյալ հարցերին

* Դո՛ւրս գրեք պատմող հերոսի զգացողությունները ներկայացնող հատվածները:
* Ի՞նչ են տալիս այդ զգացողությունները պատմվածքին
* Ո՞րն է նրանց անհրաժեշտությունը ստեղծագործության մեջ

**Բառագիտություն**

* **Հոմանիշներ -** Սովորել հետևյալ բառերի հոմանիշները
  + Իրիկուն-երեկո
  + Շինել-կառուցել
  + Օճորք-տանիք-կտուր
  + Երդիկ-լուսամուտ
  + Պտտել-պտտվել
* **Հականիշներ -** Սովորել հետևյալ բառերի հականիշները
* Երեկո-առավոտ
* Շինել-քանդել
* Լուռ-աղմկոտ
* Քաղցր-դառը
* Մահանալ-ծնվել

**Հայոց լեզու** Ձայնավորների ուղղագրություն։ **Է-Ե** ձայնավորների ուղղագրությունն ու ուղղախոսությունը։

**Առաջադրանքներ**

**1․ Լրացնել բաց թողնված տաոերը՝ կետերի փոխարեն գրելով է կամ ե.**

Դող—րոցք

—ջանշան.

պատն—շ

գոմ—շ.

վայր—ջք

—ջմիածին

վեր—լք.

առ—րևույթ

ելև—ջ

—րակ

առ—ջ.

բազ—

—րակ

—ական

—լակ

ամենա—ական

ամենա—րկար.

էլեկտրա—ներգիա

ստոր—րկրյա

վեր—լակ

առ—րևս

մանր—աբան

Սևան

հ—կ

Վարդգ—ս

բազմ—րանգ

լայն—կրան

որևից—

հր—շ

տի—զերք

մ—ջք.

—գիպտացորեն

ողբ—րգակ

ինչևից—։

**2․ Լրացնել բաց թողնված տառերը՝ է կամ ե.**

Միջօր—էր, ան—րևակայելի շոգ։ Վարդգ—սը, որ երկար տարիներ չէր եղել հայրենի գյուղում, նոր—կի հետաքրքրությամբ զբոսնում էր հարազատ վայրերում։ Վեր—լքներով ու վայր—ջքներով ելև—ջող ճանապարհը ծանոթ էր նրան։ Ահա երփն—րանգ դաշտերը, ուր արածում են գոմ—շների նախիրները։ Լսվում է ծաղիկների առ—ջներից նեկտար հավաքող մեղուների բզզոցը։ ճանապարհից աջ՝ գետ—զրին, հն—աբաններ են աշխատում, որոնք մանր—աբանի բծախնղրությամբ զննում են ինչ-որ պեղված բեկորներ։ Առօր—ական հոգսերով, կարևոր և ան—ական հարցերով տարված տասը տարի չէր այցելել մանկության բնօրրանը և այժմ ղող—րոցքով բռնվածի պես տենդագին դիտում էր շուրջբոլորը։ Երբև— մտածե՛լ էր, թե այսքան ան—րկբայորեն կապված է հայրենի գյուղին, երբևից— անդրադարձել էր, թե որքան ձգող է ծննդավայրը։ Ինչև— կտրելով բազմ—րանգ ծաղիկներով պատված բլրակը, հասավ արգավանդ անդաստաններին։

[**https://elenasargsyan.files.wordpress.com/2019/06/rubina-nazaryan1.pdf**](https://elenasargsyan.files.wordpress.com/2019/06/rubina-nazaryan1.pdf) **էջ 4**

**Մշակույթ - Պատմվածք**

**Պատմվածքը** [գրականության](https://hy.wikipedia.org/wiki/%D4%B3%D6%80%D5%A1%D5%AF%D5%A1%D5%B6%D5%B8%D6%82%D5%A9%D5%B5%D5%B8%D6%82%D5%B6) պատմողական ժանրերից է, սյուժե ունեցող փոքր ծավալի արձակ ստեղծագործություն է։ Պատմվածքի մեջ նկարագրվում է կյանքի մի դեպք, դրվագ՝ կապված մեկ կամ մի քանի հերոսների հետ։ Պատմվածքի հիմքում հիմնականում ընկած է կենսական որևէ փաստ, իրական դեպք։ Պատմվածքի մեջ սովորաբար պատկերվում է միայն մի քանի դրվագ հերոսի կյանքից։

**Հարցերևառաջադրանքներառարկայիչափորոշչայիննվազագույնպահանջներիկատարումըստուգելուհամար*.***

* 1. Ի՞նչ է պատմվածքը։
  2. Ի՞նչ է նկարագրվում պատմվածքի մեջ։
  3. Ի՞նչ ծավալի ստեղծագործություն է պատմվածքը։

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

* լսել ներկայացված նյութը, դիտել տեսանյութը և վերարտադրել այն
* բացատրել հանձնարարված բառերը
* կարդալ տրված տեքստը, վերարտադրել սեփական խոսքերով և պատասխանել նյութին վերաբերվող հարցերին
* մասնակցել խմբային աշխատանքին:

Graphical user interface, text, application, Word

Description automatically generated